སྤྱིར་གནམ་གྲུ་དེ་ཉིད་ལ་དོན་རྐྱེན་ཇི་བྱུང་གི་གནས་ཚུལ་ཉར་ཚགས་སྒམ་ནག་གཉིས་ཡོད་པ་དང་།བལ་ཡུལ་གཞུང་ཕྱོགས་ནས་བརྗོད་དོན་ལྟར་ན་སྒམ་ནག་གཉིས་ཀ་འབྲེལ་ཡོད་ལས་བྱེད་པར་རྙེད་སོན་བྱུང་འདུག་ཅིང་།ཆེད་ལས་ཞིབ་འཇུག་པས་བརྟག་དཔྱད་རིམ་པས་བྱས་རྗེས་གནས་ཚུལ་ཇི་ཡིན་གསལ་པོ་ཤེས་ངེས་ཡིན་སྐོར་བརྗོད་འདུགཨ་རིའི་གསར་ཁང་གིས་གནས་ཚུལ་སྤེལ་དོན།འབྲེལ་ཡོད་གནམ་ཐང་གི་མཐོ་རིམ་ལས་བྱེད་པས་འགྲེལ་བརྗོད་བྱས་དོན་བཞིན།ཁ་ལོ་བས་གནམ་ཐང་གི་བཀའ་བཀོད་དོ་དམ་པའི་བཀར་མ་ཉན་པར་གནམ་གྲུ་ཁ་ཕྱོགས་ལོག་པ་ནས་བབས་འདུག་ཅིང་།གནམ་གྲུ་འབབ་ཁར་ཧ་ཅང་དམའ་དྲགས་ཏེ་ས་ཚོད་འཛིན་མ་ཐུབ་པར་བརྡབ་སྐྱོན་ཤོར་འདུགཅེས་བརྗོད།